Legal Document

Category: 63

Text:
33. ΝΟΜΟΘΕΤ. ΔΙΑΤΑΓΜΑ υπ’ αριθ. 154 της 15/20 Σεπτ. 1973 (ΦΕΚ Α΄ 219) Περί αντικαταστάσεως, συμπληρώσεως και τροποποιήσεως διατάξεών τινων του Ν.Δ. 695/1970 περί εκπαιδεύσεως ελληνοπαίδων εξωτερικού. ΄Αρθρ.1.-(Αντικαθίσταται το εδάφ. β΄ της παρ. 3 του άρθρ. 1 του Ν.Δ. 695/1970). ΄Αρθρ.10.-Δια την αντιμετώπισιν των εξόδων λειτουργίας πάσης φύσεως των Ελληνικών σχολείων της αλλοδαπής δύνανται να καταβάλλωνται επιχορηγήσεις οριζόμεναι δι’ αποφάσεων του Υπουργού Εθνικής Παιδείας και Θρησκευμάτων. Αι επιχορηγήσεις αύται καταβάλλονται εις τοπικόν νόμισμα εις την Σχολικήν Εφορείαν, ελλείψει δε τοιαύτης εις τριμελείς εφορευτικάς Επιτροπάς εξ ημεδαπών ή ομογενών, οριζομένων δι’ αποφάσεων του Υπουργού Εθνικής Παιδείας και Θρησκευμάτων ή της κατά τόπον Ελληνικής Προξενικής ή Διπλωματικής Αρχής, ων μετέχει απαραιτήτως ως τρίτον μέλος ο εκάστοτε ασκών καθήκοντα Διευθυντού ή Υποδιευθυντού δημόσιος ή κοινοτικός Εκπαιδευτικός λειτουργός. 32.Ζ.δ.33 Ελληνικά Σχολεία Αλλοδαπής (Σχολεία Ελληνικής Ομογένειας) ΄Αρθρ.11.-1.Καθηγηταί ή διδάσκαλοι υπηρετούντες εις σχολεία του Εξωτερικού καθιστάμενοι εφημέριοι επιτρέπεται να διορισθούν εις οργανικάς θέσεις εκπαιδευτικών λειτουργών, προβλεπομένας υπό του Ν.Δ. 651/1970 εφ’ όσον κέκτηνται τα νόμιμα προς διορισμόν προσόντα. Ούτοι διορίζονται κατά παρέκκλισιν της σειράς διορισμού εφ’ όσον υποβάλλουν σχετικήν αίτησιν εντός τριών ετών από της δημοσιεύσεως του παρόντος. 2.Οι ανωτέρω μη υποκείμενοι εις το εδάφ. β΄ της παρ. 4 του άρθρ. 2 του Ν.Δ. 695/1970 ως τούτο τροποποιείται δια της παρ. 2 του άρθρ. 3 του παρόντος τοποθετούνται υποχρεωτικώς εις σχολεία της αλλοδαπής και λαμβάνουν εφ’ όσον υπηρετούν εις την αλλοδαπήν πλήρεις τας αποδοχάς του Εκπαιδευτικού λειτουργού εκ της εν Ελλάδι οργανικής των θέσεως και του εφημερίου εκ της εν τω εξωτερικώ οικείας Μητροπόλεως. ΄Αρθρ.12.-Εις έκαστον Ελληνικόν δημοτικόν σχολείον της αλλοδαπής ασκεί καθήκοντα Διευθυντού ο εκ των αποσπωμένων εκπαιδευτικών ανώτερος κατά βαθμόν. ΄Αρθρ.13.-΄Οπου εν τη κειμένη νομοθεσία αναφέρεται ο Γενικός Επιθεωρητής των ανεγνωρισμένων σχολείων της αλλοδαπής, νοείται εφ’ εξής ο Προϊστάμενος της Διευθύνσεως Εκπαιδεύσεως Ελληνοπαίδων Εξωτερικού και Ξένων Σχολείων ημεδαπής. ΄Αρθρ.14.-Αι εκθέσεις περί της υπηρεσιακής ικανότητος του Εκπαιδευτικού και λοιπού προσωπικού των Ελληνικών Σχολείων της Αλλοδαπής συντάσσονται κατά τας διατάξεις του Ν.Δ. 651/1970, επιτρεπομένων παρεκλίσεων, ως δι’ αποφάσεων του Υπουργού Εθνικής Παιδείας και Θρησκευμάτων ορίζονται. Αι εκθέσεις αύται ισχύουν και άνευ της γνωματεύσεως του Προϊσταμένου της Διευθύνσεως Εκπαιδεύσεως Ελληνοπαίδων Εξωτερικού και Ξένων Σχολείων της ημεδαπής. ΄Αρθρ.15.-Εις την Διεύθυνσιν Εκπαιδεύσεως Ελληνοπαίδων Εξωτερικού και Ξένων Σχολείων της ημεδαπής ανήκει η αρμοδιότης δια την οργάνωσιν, διοίκησιν, λειτουργίαν και εποπτείαν των εν τη αλλοδαπή Ελληνικών Σχολείων ως και των παντός τύπου Ξένων σχολείων λειτουργούντων εν τη ημεδαπή ασκουμένη κατά τας κειμένας διατάξεις. Η παρά τω Υπουργείω Εθνικής Παιδείας και Θρησκευμάτων Επιθεώρησις Ξένων εν Ελλάδι σχολείων υπάγεται εφ’ εξής εις την Διεύθυνσιν Εκπαιδεύσεως Ελληνοπαίδων Εξωτερικού και Ξένων Σχολείων της ημεδαπής. ΄Αρθρ.16.-1.Δια Πρ. Δ/τος εκδιδομένου προτάσει του Υπουργού Εθνικής Παιδείας και Θρησκευμάτων δύναται να κωδικοποιηθούν αι διατάξεις περί Ελληνικών σχολείων αλλοδαπής και Εκπαιδεύσεως Ελληνοπαίδων Εξωτερικού. 2.Κατά την κωδικοποίησιν δύναται να μεταβάλλεται η σειρά και η αρίθμησις των κεφαλαίων και άρθρων, παραγράφων και εδαφίων των κωδικοποιηθησομένων Ν.Δ/των, να συγχωνεύωνται άρθρα, να διορθούνται δε άμα και προσαρμόζωνται αι παραπομπαί εις τας ισχυούσας διατάξεις. ΄Αρθρ.17.-Ελληνόπαιδες του Εξωτερικού εγγραφόμενοι εις Ελληνικά σχολεία της ημεδαπής δύνανται να γίνουν δεκτοί προς εγγραφήν εις την πρώτην τάξιν του Δημοτικού σχολείου και προ της συμπληρώσεως της προς τούτο νομίμου ηλικίας εν Ελλάδι, εφ’ όσον συντρέχει εις αυτούς το δικαίωμα της τοιαύτης εγγραφής εκ των νόμων της χώρας εις ην διαβιούν. ΄Αρθρ.18.-Δια Πρ. Δ/των εκδιδομένων προτάσει των Υπουργών Εθνικής Παιδείας και Θρησκευμάτων και Οικονομικών δύνανται να ιδρύωνται εν Ελλάδι σχολεία μετά Μαθητικής Εστίας προς φοίτησιν Ελληνοπαίδων, ων οι γονείς κατοικούν εν τη αλλοδαπή. Δια των αυτών Πρ. Δ/των ρυθμίζονται τα της οργανώσεως και λειτουργίας των σχολείων τούτων. Μεταβατικαί διατάξεις ΄Αρθρ.2.-(Αντικαθίσταται η παρ. 1 και το εδάφ. δ΄ της παρ. 3 και β΄ της παρ. 4 του άρθρ. 2 του Ν.Δ. 695/1970). ΄Αρθρ.19.-Αι διατάξεις της παρ. 5 του άρθρ. 3 του Ν.Δ. 695/1970 ισχύουν και δια τους υπηρετήσαντας και υπηρετούντας μέχρι δημοσιεύσεως του παρόντος, εις τας εν Δυτ. Γερμανία Ελληνικάς Διπλωματικάς και Προξενικάς Αρχάς εκπαιδευτικούς λειτουργούς των παρ. 1 και 2 του άρθρ. 3 του αυτού Ν.Δ. 695/1970 αφ’ ης ούτοι ανέλαβον υπηρεσίαν. ΄Αρθρ.20.-Η ισχύς του παρόντος άρχεται από της δημοσιεύσεως αυτού δια της Εφημερίδος της Κυβερνήσεως. ΄Αρθρ.3.-1.(Αντικαθίσταται το εδάφ. α΄ της παρ. 2 του άρθρ. 3 του Ν.Δ. 695/1970). 2.(Εις το άρθρ. 3 του Ν.Δ. 695/1970 προστίθεται παρ. 5). ΄Αρθρ.4.-(Αντικαθίσταται το άρθρ. 5 του Ν.Δ. 695/1970). (Μετά τη σελ. 568,04) Σελ. 568,05 Τεύχος 503-Σελ. 131 Ελληνικά Σχολεία Αλλοδαπής (Σχολεία Ελληνικής Ομογένειας) 32.Ζ.δ.30-33 ΄Αρθρ.5.-Η Διεύθυνσις Εκπαιδεύσεως Ελληνοπαίδων Εξωτερικού μετονομάζεται εις Διεύθυνσιν Εκπαιδεύσεως Ελληνοπαίδων Εξωτερικού και Ξένων Σχολείων της ημεδαπής. ΄Αρθρ.6.-1.Πειθαρχικαί ποιναί επιβαλλόμεναι εις τους υπό στοιχ. α΄ και γ΄ της παρ. 1 του άρθρ. 2 του Ν.Δ. 695/1970, προσλαμβανομένους Εκπαιδευτικούς λειτουργούς είναι αι εξής: α)΄Εγγραφος επίπληξις. β)Πρόστιμον μέχρι μισθού ενός μηνός. γ)Διακοπή του προς διαβάθμισιν ή προαγωγήν δικαιώματος από ενός μέχρι τριών ετών. δ)Υποβιβασμός. ε)Προσωρινή παύσις από 15 ημερών μέχρι τριών μηνών, και ς)Οριστική παύσις. 2.Αι ανωτέρω πειθαρχικαί ποιναί επιβάλλονται υπό Συμβουλίου συγκροτουμένου δι’ αποφάσεως του Υπουργού Εθνικής Παιδείας και Θρησκευμάτων και αποτελουμένου (α)εξ ενός Εκπαιδευτικού Συμβούλου, μέλους του Α.Ε.Σ., υπ’ αυτού οριζομένου, (β)υπό του Διευθυντού της Διευθύνσεως Εκπαιδεύσεως Ελληνοπαίδων Εξωτερικού και Ξένων Σχολείων της ημεδαπής και (γ)εξ ενός Γενικού Επιθεωρητού Μέσης ή Δημοτικής Εκπαιδεύσεως κατά περίπτωσιν εδρεύοντος εις Αθήνας ή Πειραιά, οριζομένου υπό του Περιφερειακού Διοικητού Αττικής και Νήσων. Ομού μετά των μελών του Συμβουλίου ορίζονται και ισάριθμα αναπληρωματικά μέλη. Δια της αυτής αποφάσεως ορίζονται ο Γραμματεύς του Συμβουλίου και αναπληρωτής αυτού εκ των εις την Διεύθυνσιν Εκπαιδεύσεως Ελληνοπαίδων Εξωτερικού και Ξένων Σχολείων ημεδαπής υπηρετούντων υπαλλήλων. 3.Εις τα μέλη και τον Γραμματέα του Συμβουλίου της προηγουμένης παραγράφου καταβάλλεται αποζημίωσις οριζομένη δια κοινής αποφάσεως των Υπουργών Εθνικής Παιδείας και Θρησκευμάτων και Οικονομικών. ΄Αρθρ.7.-Εκπαιδευτικοί λειτουργοί ΄Ελληνες το γένος, υπηρετούντες εις σχολεία του εξωτερικού δύνανται να μεταταγούν εκ του κλάδου της Δημοτικής εις τον Κλάδον της Μέσης Εκπαιδεύσεως τη αιτήσει των, εφ’ όσον υπάρχει κενή θέσις και κέκτηνται τα νόμιμα προσόντα, εφαρμοζομένων αναλόγως των διατάξεων του άρθρ. 47 του Ν.Δ. 651/1970. ΄Αρθρ.8.-Δια τη διδασκαλίαν της Ελληνικής γλώσσης εις ξένα σχολεία εν τη αλλοδαπή, εις α διδάσκεται αύτη, ως ξένη γλώσσα επιλεγείσα υπό 15 τουλάχιστον μαθητών, δύνανται να αποσπώνται εις τας κατά τόπους Ελληνικάς Διπλωματικάς Αρχάς εκπαιδευτικοί λειτουργοί δι’ αποφάσεως του Υπουργού Εθνικής Παιδείας και Θρησκευμάτων τη Σελ. 568,06 Τεύχος 503-Σελ. 132 αιτήσει των ξένων εκπαιδευτικών αρχών υποβαλλομένη δια της διπλωματικής οδού. Ούτοι διατίθενται περαιτέρω εις τα σχολεία ταύτα δια την διδασκαλίαν της Ελληνικής γλώσσης. Αι αποσπάσεις αύται μη δυνάμεναι να υπερβούν εν συνόλω τον αριθμόν των 200, ενεργούνται μετά πλήρων ή άνευ αποδοχών αιτήσει των ενδιαφερομένων δια χρονικόν διάστημα ενός μέχρι τριών σχολικών ετών, δυναμένων να παραταθούν και πέραν της τριετίας. Επί των ούτω αποσπωμένων έχουν εφαρμογήν αι διατάξεις των παρ. 3 (περίπτ. γ΄ και ε΄) και 5 του άρθρ. 2 του Ν.Δ. 695/1970. ΄Αρθρ.9.-Τα των ωρολογίων και αναλυτικών προγραμμάτων των εν τη αλλοδαπή λειτουργούντων Ελληνικών σχολείων, του τρόπου επιλογής ή συγγραφής και εκδόσεως διδακτικών, μορφωτικών και άλλων βιβλίων, της προμηθείας ειδικών εποπτικών μέσων διδασκαλίας ως και τα της δωρεάν χορηγήσεως αυτών εις τα σχολεία ταύτα ρυθμίζονται μετά γνώμην του Α.Ε.Σ. εν περιωρισμένη συνθέσει δι’ αποφάσεων του Υπουργού Εθνικής Παιδείας και Θρησκευμάτων δημοσιευομένων εις την Εφημερίδα της Κυβερνήσεως. Δια την συγγραφήν και την έκδοσιν των διδακτικών, μορφωτικών και άλλων βιβλίων εφαρμόζονται αναλόγως αι διατάξεις του Ν.Δ. 749/1970 «περί διδακτικών βιβλίων» προτιμωμένης της συγγραφής κατ’ ανάθεσιν αντί διαγωνισμού. Ομοίως η κατασκευή ειδικών εποπτικών μέσων διδασκαλίας δύναται να γίνηται κατά προτίμησιν δι’ αναθέσεως αντί διαγωνισμού.